Joan Albert Pons va ser escollit secretari d’Organització, Josep Castells secretari de Finances i Pepe Mascaró secretari d’Actes
Més per Menorca tanca el seu primer Congrés de forma satisfactòria després de la celebració de dues jornades intenses de debat, propostes, esmenes i resolucions. Prop d’un centenar de persones ha seguir durant tot el matí la segona sessió del Congrés que avui s’ha duit terme a la Sala Multifuncional des Mercadal.
Després de ser aprovades ahir les ponències de l’IDEARI i el d’ORGANITZACIÓ, en les quals s’incorporen les definicions del republicanisme i el feminisme i en la transformació d’un partit polític el que fins ara era una coalició electoral, en la jornada matinal d’avui s’ha procedit a presentar el Document de Menorca 2025 i a l’elecció dels diferents càrrecs que han de composar els principals òrgans de gestió de Més per Menorca.
Per altra banda, Joan Albert Pons, també únic candidat al càrrec, ha estat elegit secretari d’Organització, amb 75 vots a favor (11 en blanc i 1 nul).
D’aquesta manera, la nova Comissió Executiva de Més per Menorca estarà formada per 11 membres: Nel Martí, Joan Albert Pons, Pepe Mascaró, Josep Castells, Damià Moll, Pilar Arguimbau, Raquel Marquès i Rafel Guillén; Maite Salord, Rafa Muñoz i Carme Rocamora.
Per últim, la nova formació política també va crear la Comissió de Garanties, composta de tres membres: Es presentaren 3 candidats, que resultaren elegits amb un ample suport: Ramon Orfila, Laura Anglada i Manolo Lora.
L’acte final va ser amb la presentació dels convidats al Congrés, tots ells de formacions polítiques afins a Més per Menorca. Hi assistiren Ana Miranda del BNG (Bloque Nacionalista Galego); Bernat Picornell d’ERC; Pau Morales, de les JERC; Biel Barceló i Bel Busquets de Més per Mallorca i Sílvia Tur de Gent per Formentera.
Tots ells van disposar d’un pocs minuts per digir-se als presents, encoratjar els càrrecs de Més per Menorca elegits i a la seva gent a seguir treballant i desitjar sort a tots en aquesta nova etapa.